ΓΡΑΠΤΗ ΕΡΩΤΗΣΗ E-1072/02

υποβολή: Erik Meijer (GUE/NGL) προς την Επιτροπή

(17 Απριλίου 2002)

Θέμα: Εισαγωγές του φυτού Dicksonia antarctica και ο κίνδυνος που αυτές συνεπάγονται για το είδος των κυαθεϊδών

1. Γνωρίζει η Επιτροπή την έκθεση που δημοσιεύτηκε στους Τάϊμς της 18ης Φεβρουαρίου 2002 σχετικά με την πρόσφατη μόδα να χρησιμοποιείται η Dicksonia antarctica ως διακοσμητικού φυτού κήπου, μόδα η οποία απειλεί με εξαφάνιση αυτό το είδος των κυαθεϊδών·

2. Το φυτό εισάγεται νομίμως στην Ευρωπαϊκή Ένωση και το 91 % των εισαγωγών κατευθύνεται στη Μεγάλη Βρετανία όπου η κυαθεΐδη Dicksonia antarctica είναι περισσότερο γνωστή χάρη στα τηλεοπτικά προγράμματα κηπουρικής. Τα τελευταία πέντε χρόνια πραγματοποιήθηκαν νόμιμες εισαγωγές 140 000 φυτών, τα μισά από τα οποία προέρχονταν κατευθείαν από το φυσικό τους ενδιαίτημα. Τα δείγματα αυτά δεν αντικαθίστανται αυτομάτως επειδή ο ρυθμός αναπαραγωγής τους είναι εξαιρετικά αργός. Σύμφωνα με την έκθεση του Παγκόσμιου Ταμείου για τη Φύση (WWF), η οποία ήταν και το θέμα των Τάϊμς οι περισσότερες κυαθεϊδες ξεριζώνονται από ηλικιωμένα,γρά, εύκρατα τροπικά δάση,ποκαθιστώντας ταλοτομικά έργα που καταστρέφουν τα φυσικά ενδιαιτήματα στις πολιτείες της νοτιοανατολικής Αυστραλίας, όπως τη Βικτώρια και την Τασμανία.

3. Συμφωνεί η Επιτροπή ότι, από τη στιγμή που δεν είναι δυνατόν να διακρίνει κανείς τα φυτά που προέρχονται κατευθείαν από το φυσικό ενδιαίτημα από εκείνα που καλλιεργούνται με αποκλειστικό σκοπό τη διάθεσή τους στην αγορά, η πιό ενδεδειγμένη ενέργεια θα ήταν η ολοκληρωτική απαγόρευση των εισαγωγών· Προτίθεται να προτείνει τέτοια απαγόρευση, ή πιστεύει ότιπάρχουν άλλες αποτελεσματικές ενέργειες για να διασωθεί το προϊστορικό αυτό είδος φυτών·

Απάντηση της κας Wallstrm εξ ονόματος της Επιτροπής

(6 Ιουνίου 2002)

1. Η Επιτροπή έχειπόψη της την έκθεση Alert over tree ferns loved by TV garden makeovers (Συναγερμός για τις θαμνώδεις φτέρες που χρησιμοποιούνται κατά κόρον ως διακοσμητικά φυτά κήπων) στο φύλλο των Times της 18ης Φεβρουαρίου 2002, καθώς και την έκθεση Traded towards extinction? του Φεβρουαρίου 2002, του Παγκόσμιου Ταμείου για την Φύση (WWF).

2. Το διεθνές εμπόριο ειδών που απειλούνται με εξαφάνιση διέπεται από την Σύμβαση για το διεθνές εμπόριο ειδών της άγριας πανίδας και χλωρίδας που απειλούνται με εξαφάνιση (CITES). Οι διατάξεις της CITES εφαρμόζονται στην Ένωση μέσω του κανονισμού (ΕΚ) του Συμβουλίου αριθ. 338/97(1) και του κανονισμού της Επιτροπής (ΕΚ) αριθ. 1808/2001(2).

Τα dicksoniaceae spp. ήταν εγγεγραμμένα στο Προσάρτημα ΙΙ και στο Παράρτημα Β της CITES του κανονισμού του Συμβουλίου (ΕΚ) αριθ. 338/97, μέχρι τον Μάρτιο του 2000, οπότε η Συνδιάσκεψη των Μερών της CITES συμφώνησε σε μεταβολή της εγγραφής των Dicksoniaceae spp. σε Dicksonia spp. (που

φύεται μόνο στην Βόρειο και Νότιο Αμερική). Η πρόταση για την μερική αυτή διαγραφή ήταν αποτέλεσμα επανεξέτασης εκ μέρους της Επιτροπής Φυτών της CITES. Αναγνωριζόταν μεν ότι η Dicksonia antarctica αποτελούσε ένα από τα είδη για τα οποία διενεργείτο σημαντικό εμπόριο, επισημαινόταν όμως ότι η εμπορία τους δεν εθεωρείτο ως απειλή για την διατήρηση του είδους (πλην της Αμερικής). Επιπλέον, τόσο στην Αυστραλία όσο και στην Νέα Ζηλανδία, η ρύθμιση του εμπορίου της θαμνώδους φτέρης εθεωρείτο ως ικανοποιητική.

3. Τα σχετικά με ενδεχόμενη απαγόρευση των εισαγωγών στην Ένωση μπορούν να συζητηθούν στην Ομάδα Επιστημονικής Εξέτασης (Scientific Review Group — SRG) η οποία αποτελεί συμβουλευτικό σώμα που συνεστήθη δυνάμει του άρθρου 17 του κανονισμού του Συμβουλίου (ΕΚ) αριθ. 338/97. Προς το παρόν δενπάρχουν προτάσεις των κρατών μελών για την απαγόρευση των εμπορικών εισαγωγών Dicksonia antarctica. Κάθε νέα ένδειξη προς την κατεύθυνση αυτή πρέπει να εξετασθεί προσεκτικά.

(1) Κανονισμός (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους, ΕΕ L 61 της 3.3.1997.

(2) Κανονισμός (ΕΚ) αριθ. 1808/2001 της Επιτροπής, της 30ής Αυγούστου 2001, περί των λεπτομερειών εφαρμογής του κανονισμού (ΕΚ) αριθ. 338/97, ΕΕ L 250 της 19.9.2001.